

PROCEDURE OG EVALUERING AF BESTYRELSENS ARBEJDE I 2024

Bestyrelsen foretager en gang årligt en systematisk evaluering af bestyrelsens arbejde med henblik på til stadighed at forbedre og effektivisere bestyrelsesarbejdet. Bestyrelsesformanden er ansvarlig for afholdelse af evalueringen og styring af processen.

Overordnet set vurderes det at bestyrelsens sammensætning og de enkelte medlemmers kompetencer, erfaring og baggrund er relevante og fyldestgørende, og at medlemmerne supplerer hinanden på optimal vis, set i relation til selskabets branche, opgaver, kompleksitet m.v. Endvidere bidrager de enkelte bestyrelsesmedlemmer med relevant input, kontrol og sparring til den samlede bestyrelse og til direktionen. Det vurderes ligeledes at de pågældende medlemmers kompetencer og baggrund som beskrives i årsrapportens noter, er relevante og at medlemmernes respektive baggrund supplerer hinanden på optimal vis.

Formanden vurderer, at selskabet har en kompetent og korrekt sammensat bestyrelse, som arbejder effektivt sammen såvel indbyrdes som med direktionen, i bestræbelserne på selskabets fortsatte udvikling indenfor de afstukne rammer og strategien.

Gennemgået og godkendt på bestyrelsesmøde d. 25. oktober 2024